સલવિંદર સિંહના વિરુદ્ધ આ પહેલી એફઆરઆઇ છે. આ વર્ષે જાન્યુઆરીમાં એસપી સલવિંદર સિંહ વિવાદોમાં ઘેરાયેલા હતાં. જાન્યુઆરીમાં પઠાણકોટ એરબેઝ પર થયેલા આતંકી હુમલા સંદર્ભે નેશનલ ઈન્વેસ્ટિગેશન એજન્સી (NIA) દ્વારા કરવામાં આવેલી પૂછપરછથી ચર્ચામાં આવેલા પંજાબના વિવાદાસ્પદ પોલીસ અધિકારી સલવિન્દર સિંહ પર હવે રેપ અને લાંચનો આરોપ લાગ્યો છે. પંજાબના મુખ્યમંત્રી પ્રકાશસિંહ બાદલને એક ફરિયાદ કરવામાં આવી છે જેના આધારે ખાતાકિય તપાસ બાદ સલવિંદર સિંહ વિરુદ્ધ પોલીસ કેસ નોંધવામાં આવ્યો છે.